**UNIVERZITET U SARAJEVU**

**FAKULTET POLITIČKIH NAUKA SARAJEVO**

Na osnovu člana 80. Zakona o visokom obrazovanju (Službene novine Kantona Sarajevo, broj: 33/17), člana 24. i 25. Pravila studiranja za treći ciklus studija na Univerzitetu u Sarajevu, Odluke Senata Univerziteta u Sarajevu o usvajanju Nastavnog plana i programa trećeg ciklusa “Interdisciplinarnog doktorskog studija, istraživačko područje:društvene nauke, istraživačko polje: politologija, sociologija, sigurnosne i mirovne studije, socijalni rad i komunikologija“ broj: 01-4464/16 od 29.06.2016. godine, saglasnosti Univerziteta za raspisivanje konkursa broj: 01-399/18 od 25.04.2018. godine i Ministarstva za obrazovanje, nauku i mlade Kantona Sarajevo broj: 11/05-38-27143-1/18 od 03.09.2018. godine, te Odluke Upravnog odbora Univerziteta u Sarajevu broj: 02-159/18 od 17.07.2018. godine o cijeni doktorskog studija, Fakultet političkih nauka u Sarajevu objavljuje:

**KONKURS**

**za upis kandidata na interdisciplinarni studij III ciklusa (doktorski studij) iz oblasti  društvenih nauka u akademskoj 2018/2019. godini**

**I**

Raspisuje se Konkurs za upis 30 ( 25 domaćih i 5 stranih ) studenata na interdisciplinarni studij III ciklusa - doktorski studij,  organiziran iz  naučnih oblasti politologije, sociologije, sigurnosnih i mirovnih studija, socijalnog rada i komunikologije na Fakultetu političkih nauka Univerziteta u Sarajevu.

Studij se organizuje u trajanju od tri godine, a njegovim završetkom stiču se naučna zvanja: doktor političkih nauka, doktor socioloških nauka, doktor političkih nauka iz oblasti sigurnosnih i mirovnih studija, doktor socijalnog rada i doktor komunikoloških nauka, u skladu sa odabranim naučno - istraživačkim poljem i odbranjenom  temom doktorske disertacije.

Visina školarine iznosi 5.000,00 KM po godini studija koji će studenti plaćati u ratama.

**II**

Pravo prijave na konkurs imaju:

* Kandidati koji su završili drugi ciklus studija i stekli 300 ECTS studijskih bodova u području društvenih ili humanističkih nauka,
* Kandidati koji su po ranijem Zakonu o visokom obrazovanju stekli titulu magistra nauka u području društvenih ili humanističkih nauka, a kojima se priznaje 60 ECTS studijskih bodova trećeg ciklusa,
* Kandidati koji su na prvom i drugom ciklusu studija ostvarili minimalne prosjeke ocjena 8 (osam) ekvivalent (C) ili sa ostvarenim prosjekom ocjena 7 (sedam) i najmanje dva objavljena naučna rada iz odgovarajuće oblasti.

**III**

Uz prijavu na Konkurs kandidati su obavezni dostaviti:

* Biografiju
* Izvod iz matične knjige rođenih
* Uvjerenje o državljanstvu
* Diplome o završenom prethodnom univerzitetskom obrazovanju
* Uvjerenja o položenim ispitima tokom prethodnih studija
* Uvjerenje o poznavanju engleskog jezika
* Spisak objavljenih radova (ukoliko ih ima)

Dokumenti se dostavljaju u orginalu.

Kandidat koji je stekao diplomu u inostranstvu prilaže i dokaz o nostrifikaciji/priznavanju iste ili potvrdu da je taj postupak nostrifikacije/priznavanja u toku.

**IV**

Nastava se izvodi na službenim jezicima Bosne i Hercegovine i na engleskom jeziku.

**V**

Redoslijed prijema kandidata će se vršiti na osnovu vrednovanja uspjeha na predhodna dva ciklusa studija, odnosno dodiplomskom i drugom ciklusu studija, vrednovanja objavljenih naučno istraživačkih radova i obavljenog intervjua sa svakim kandidatom koje će obaviti ovlaštena Komisija Fakulteta.

Rang lista primljenih kandidata će se objaviti u roku od 3 dana, nakon obavljenog intervjua sa kandidatima.

Kandidati koji budu nezadovoljni redoslijedom prijema imaju pravo prigovora Vijeću doktorskog studija u roku od 3 dana od dana isticanja Rang liste.

**VI**

Kandidati koji se upišu na doktorski studij sa predhodno stečenom titulom magistra nauka oslobođeni su plaćanja školarine za jednu školsku godinu.

**VII**

Konkurs ostaje otvoren 30 dana od njegovog objavljivanja.

Prijave dostaviti na adresu: Fakultet političkih nauka u Sarajevu, Skenderija 72, 71000 Sarajevo, u zatvorenoj koverti, s naznakom “Prijava za upis na doktorski studij FPN-a”.

Obrazac prijave može se preuzeti na Fakultetu političkih nauka, ili sa web stranice [www.fpn.unsa.ba](http://www.fpn.unsa.ba)

Kontakt osoba: Kadrić Enisa, tel. 033/203-562 - lokal 170

**Konkurs objavljen 14.09.2018. godine u dnevnim novinama “Dnevni avaz”, “Oslobodjenje”, “Dnevni list”, “Glas Srpske” i na web stranicama Fakulteta političkih nauka Sarajevo i Univerziteta u Sarajevu.**